คือหนูเป็นประจำเดือนอยู่ 2 อาทิตย์ แล้วเป็นหายแล้ว ผ่านมา 1 อาทิตย์เป็นประจำเดือนอีก แบบนี้ผิดปกติมั๊ยคะ แล้วเกิดจากอะไรคะ
สวัสดีค่ะ ประจำเดือนปกตินั้นควรจะมาทุกเดือน ห่าง 22-35 วันจากรอบก่อน มาแต่ละครั้งประมาณ 3-7 วันแล้วหยุดสนิท ไม่มีออกผิดปกติระหว่างรอบเดือนอีกการที่เลือดประจำเดือนหายไป 1 อาทิตย์แล้วมีเลือดออกมาอีก อาจจะเป็นเลือดที่มีสาเหตุผิดปกติที่ไม่ใช่ประจำเดือนได้สาเหตุของเลือดออกผิดปกติเช่น ผลข้างเคียงจากการใช้ยาคุมชนิดใดๆ ภาวะแทรกซ้อนจากการตั้งครรภ์ เลือดตามหลังการปฏิสนธิ การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบ เป็นต้นหากยังมีเลือดออกผิดปกติต่อเนื่อง ออกมากขึ้นเรื่อยๆ มีปวดท้องด้วย ควรไปพบแพทย์เพื่อตรวจเพิ่มเติมหาสาเหตุที่แน่ชัดต่อไป เบื้องต้นงดการมีเพศสัมพันธ์ ไม่ซื้อยาปรับฮอร์โมนมาใช้เอง